ฌาอีร์ โบลโซนารู

| ฌาอีร์ โบลโซนารู |
| --- | --- |
Jair Bolsonaro
โบลโซนารูใน พ.ศ. 2562

ประธานาธิบดีบราซิล คนที่ 38
ดำรงตำแหน่ง 1 มกราคม พ.ศ. 2562 – 31 ธันวาคม พ.ศ. 2565
รองประธานาธิบดี: อามิลตง โมเรา
ก่อนหน้า: มีแชล เตเมร์
ถัดไป: ลูอิส อีนาซียู ลูลา ดา ซิลวา
สมาชิกสภาผู้แทนราษฎรบราซิล
ดำรงตำแหน่ง 1 กุมภาพันธ์ พ.ศ. 2534 – 31 ธันวาคม พ.ศ. 2561
เขตเลือกตั้ง: รัฐรีโอเดจาเนโร
เทศมนตรีนครรีโอเดจาเนโร
ดำรงตำแหน่ง 1 มกราคม พ.ศ. 2532 – 1 กุมภาพันธ์ พ.ศ. 2534
เขตเลือกตั้ง: อิสระ
 
ข้อมูลส่วนบุคคล
เกิด: ฌาอีร์ เมซีอัส โบลโซนารู 21 มีนาคม พ.ศ. 2498 (69 ปี) กลีแซรียู, รัฐเซาเปาลู, บราซิล
พรรคการเมือง: เสรีนิยม (2564–ปัจจุบัน)
การเข้าร่วม พรรคการเมืองอื่น:  ดูรายการ อิสระ (2562–2564) สังคมเสรีนิยม (2561–2562) สังคมคริสเตียน (2559–2561) โปรเกรซิสตัส (2548–2559) แนวหน้าเสรีนิยม (2548) แรงงานบราซิล (2546–2548) โปรเกรซิสตัส (2538–2546) ก้าวหน้าปฏิรูป (2536–2538) ก้าวหน้า (2536) ประชาธิปไตยคริสเตียน (2532–2536) 
คู่สมรส:   โรแฌรียา นังชิส บรากา (สมรส 1978; หย่า 1997)  อานา กริสชีนา วาลี (สมรส 1997; หย่า 2007)  มีเชลี ดึ เปาลา (สมรส 2007) 
บุตร: 5 คน รวมถึงFlávio, Carlos และเอดัวร์ดู
ศิษย์เก่า: สถาบันเตรียมทหารอากุลยัสเนกรัส
ลายมือชื่อ: 
เว็บไซต์: เว็บไซต์ทางการ
ยศที่ได้รับการแต่งตั้ง
รับใช้:  บราซิล
สังกัด:  กองทัพบราซิล
ประจำการ: พ.ศ. 2514–2531
ยศ:  ร้อยเอก
บังคับบัญชา:   กองทหารปืนใหญ่ภาคสนามที่ 21  กองทหารปืนใหญ่ภาคสนามที่ 9  กองพลร่มทหารปืนใหญ่ที่ 8 
   เสียงพูดของฌาอีร์ โบลโซนารู  ใน TV Brasil บันทึกเมื่อเดือนกุมภาพันธ์ 2565 

ฌาอีร์ เมซีอัส โบลโซนารู (โปรตุเกส: Jair Messias Bolsonaro; เกิด 21 มีนาคม พ.ศ. 2498) เป็นนักการเมืองและเป็นอดีตทหารกองทัพบกบราซิล เขาเป็นสมาชิกสภาผู้แทนราษฎรบราซิลตั้งแต่ พ.ศ. 2534 และปัจจุบันเป็นสมาชิกพรรคสังคมเสรีนิยม โบลโซนารูเป็นบุคคลหนึ่งที่เป็นประเด็นโต้เถียงในบราซิล โดยเป็นที่รู้จักจากมุมมองทางการเมืองฝ่ายขวาจัดและประชานิยม รวมทั้งการแสดงความเห็นเชิงสนับสนุน ระบอบเผด็จการทหารระหว่าง พ.ศ. 2507–2528
โบลโซนารูเข้าร่วมกองทัพบราซิลในปี พ.ศ. 2516 และสำเร็จการศึกษาวิชาทหารจากสถาบันเตรียมทหารอากุลยัสเนกรัสในปี พ.ศ. 2520 ในปี พ.ศ. 2529 เขามีชื่อเสียงจากการลงบทความในนิตยสารชื่อดังภายในประเทศวิพากษ์วิจารณ์เกี่ยวกับปัญหารายได้ต่ำของทหารชั้นผู้น้อย ส่งผลให้เขาถูกจับกุมและถูกจำคุก 15 ปีและถูกปลดออกจากกองทัพ เขาจึงหันเข้าสู่สนามการเมืองโดยเริ่มต้นจากการดำรงตำแหน่งสมาชิกสภาผู้แทนราษฎรจากรัฐรีโอเดจาเนโรในปี พ.ศ. 2533 และดำรงตำแหน่งนี้ร่วม 27 ปี จากนั้นเขาได้ลงสมัครเป็นตัวแทนพรรคในการเลือกตั้งทั่วไปใน พ.ศ. 2561 และได้รับเลือกเป็นประธานาธิบดีในการเลือกครั้งที่สอง ซึ่งในสมัยที่เขาดำรงตำแหน่ง เขาดำเนินนโยบายแก้ปัญหาความยากจนของชาวบราซิลรวมทั้งลดปัญหาอาชญากรรมในประเทศ อย่างไรก็ตามด้วยนโยบายของเขาที่เอื้อให้เกิดการทำลายระบบนิเวศในเขตพื้นที่ป่าดิบชื้นแอมะซอน และการบริหารในช่วงสถานการณ์โรคติดเชื้อไวรัสโคโรนา 2019ที่ไร้ประสิทธิภาพโดยรัฐบาลของเขา ก่อให้เกิดกระแสวิพากษ์วิจารณ์จนเกิดการประท้วงต่อต้านเขาและรัฐบาลของเขาทั่วประเทศ โดยมีผู้เสียชีวิตจากเชื้อไวรัสโคโรนาในประเทศบราซิลร่วม 500,000 คน ส่งผลให้เขาถูกฟ้องร้องในข้อหาอาชญากรรมต่อมวลมนุษยชาติจากการบริหารสถานการณ์ดังกล่าวที่เป็นไปอย่างไม่สู้ดีนัก
ในการเลือกตั้งประธานาธิบดีบราซิลเมื่อปี พ.ศ. 2565 เขาพ่ายแพ้ให้แก่ลูอิส อีนาซียู ลูลา ดา ซิลวาซึ่งส่งผลให้ลูลาดำรงตำแหน่งประธานาธิบดีสมัยที่สอง หลังจากนั้นเขาได้ไปใช้ชีวิตอยู่ที่รัฐฟลอริดา สหรัฐเป็นส่วนใหญ่ และเกิดการจลาจลในปีเดียวกันจากฝ่ายผู้สนับสนุเขาที่บุกเข้าไปในรัฐสภาของบราซิลเพื่อแสดงจุดยืนคัดค้านการดำรงตำแหน่งของลูลา
ในทัศนคติทางการเมืองของเขาจัดอยู่ในกลุ่มขวาจัด และมีความสัมพันธ์ใกล้ชิดกับสหรัฐและประเทศอิสราเอล